Azonnal két filmszerepet kapott, az egyiket főiskolai tanára, Szergej Geraszimov filmjében "(Az ifjú gárda)", három év múlva a "Széttört bilincsek"-ben nyújtott alakításáért (Tarasz Sevcsenko ukrán költő szerepében) már állami kitüntetésben részesült. Első nemzetközi bemutatkozása az "Othello" (1955) filmváltozatának címszereplőjeként sikeres volt (rendezője, Szergej Jutkevics az 1956-os cannes-i filmfesztiválon a legjobb rendezés díját kapta). Desdemona szerepét Irina Szkobceva játszotta, akit négy évvel később feleségül vett, miután elvált első feleségétől, Inna Makarova színésznőtől.